Overlykkelig Christian Eriksen: – Jeg trodde alt var over
– Jeg må være en av de lykkeligste personene på planeten i kveld. Jeg trodde alt var over, men jeg må takke Gud. Dette var en berg-og-dalbane. Mål, mål og mål og drama hele tiden, sier Eriksen til BT Sport etter en helt spinnvill Champions League-kvartfinale. Tottenham sendte ut Manchester City . Eriksen møter nå sine gamle lagkamerater fra Ajax i semifinalen. Men slik så det ikke ut noen øyeblikk to minutter inn i overtiden - bare se selv her: Eriksen sendte ballen bakover i banen hvor Manchester City-spiss Sergio Agüero reagerte fort. Han la ballen ut til Raheem Sterling som satte den i mål. Dermed var Tottenham ute, trodde alle. Men dommer Cuneyt Cakir og hans team sjekket målet med VAR-systemet. Der oppdaget han at Eriksens balltap gikk via Bernando Silva på vei til Agüero. Derfor ble det annullert for offside. – Det var en rar kamp å spille, sier Eriksen med et lurt smil.Samme Eriksen var ikke like glad for den nye hjelpen dommerne får under VM sist sommer. Da sikret Australia uavgjort mot danskene takket være en straffe gitt med VAR. – Det er et møkkasystem, sa Eriksen den gang ifølge B.T. – På ett øyeblikk skjer det så mange ting i hodet ditt. Skuffelsen var så stor, men så endret de avgjørelsen. Det er derfor vi elsker fotball. I dag viste vi stor karakter. Det var en utrolig kamp, sier Tottenham-manager Mauricio Pochettino til BT Sport. Slik gikk Ajax til semifinalen:Hans kollega Pep Guardiola opplevde det med andre følelser. – Det var grusomt. Men det er bare slik det er. Vi må akseptere det, sa City-sjefen til BT Sport. Eriksen gleder seg til å dra tilbake til Amsterdam, hvor han spilte i fem år, for å gjøre opp om en finaleplass i Champions League . Der venter enten Barcelona eller Liverpool. – Det er et eventyr. Det blir morsomt å komme tilbake til den arenaen, sier Eriksen. PS! Tottenham er i semifinale i den gjeveste Europa-turneringen siden 1962. PS2! Heung-Min Son mister første semifinale grunnet suspensjon.
(Manchester City - Tottenham 4 – 3, 4 – 4 sammenlagt) Danske Christian Eriksen (28) så noen sekunder ut til å bli synder for Tottenham, men teknologien reddet han.